Aptarimas:Gruzija

message: Vikipedijoje turi būti vartojami oficialūs pavadinimai, tradicinius paliekant kaip gretutinius. https://vlkk.lt/konsultacijos/4182-gruzija Euglenos sandara (aptarimas) 06:15, 28 spalio 2022 (EEST)
replies: text: Kol straipsnio pagrindinis pavadinimas dar yra diskutuotinas (nors neturėtų būti), pakeičiu lentelėje esantį šalies pavadinimą į oficialų, kaip yra įprasta tokiuose šablonuose. Euglenos sandara (aptarimas) 14:29, 28 spalio 2022 (EEST)
replies: text: :Jei nebus opozicijos, žadu grąžinti oficialų Sakartvelo pavadinimą. Euglenos sandara (aptarimas) 14:32, 28 spalio 2022 (EEST)
replies: text: ::Pritariu, Sakartvelui turėtų būti teikiama pirmenybė. Tai oficialus pavadinimas ir išpopuliarėjęs tarp žmonių. Nesąmonė kai net Google Žemėlapiai naudotoja šį pavadinimą, o Vikipedija - ne. DerasLTU (aptarimas) 18:55, 19 lapkričio 2022 (EET)
Nenustygstančių aptarinėtojų ir pervardintojų dėmesiui ir šiaip – kaip mūsiškė „Gruzija“ atrodo kitakalbių viki kontekste, atsivertus vikiduomenis: https://www.wikidata.org/wiki/Q230#sitelinks-wikipedia. --Vilensija (aptarimas) 22:22, 19 lapkričio 2022 (EET)
Vis pervadinėjama pirmyn ir atgal, reikėtų galutinai šitą reikalą „išrišti“. --Homo ergaster (aptarimas) 18:35, 3 birželio 2024 (EEST)

text: Reikėtų apžvelgti VP:ŠLT, bet pastaraisiais metais "Sakartvelas" akivaizdžiai dominuoja. Iš vienos pusės, tai sąlyginai naujas reiškinys. Iš kitos pusės, tikėtina, kad ši vartosena šaltiniuose nusistovės ir bus pagrindine vartosena negrįžtamai. Be to, reikėtų laikytis nuoseklumo: jei buvo pervadintas straipsnis "Kijevas" į "Kyjivas" (kas, galbūt, labiau kontroversiška), tai reikėtų laikytis nuoseklumo ir tų pačių standartų kitais atvejais (pvz. dėl "Charkivo" ir "Lvivo" jau kaip ir nebeturėtų kilti klausimų). -- Mindaur (aptarimas) 19:05, 3 birželio 2024 (EEST)
replies: text: :Na, kad vėl įsivyrautų "Gruzija" bent jau šiuo metu atrodo menkai tikėtina. Dar vienas panašus atvejis – "Svazilandas" -> Esvatinis". Dėl jo diskusijų kažkaip nekilo. Homo ergaster (aptarimas) 15:04, 4 birželio 2024 (EEST)
replies: text: ::Bando flirtuoti su RU, priėmę „inoagentų“ įstatymą. Ar bus pageidaujančių apžvelgti VPŠLT? Vangiai diskutuojama. --Vilensija (aptarimas) 16:28, 4 birželio 2024 (EEST)
Esvatinis - kitas atvejis. Valstybė pasikeitė pavadinimą, ir viskas. Šiuo atveju "Gruzija" yra tradicinis, per daugelį dešimtmečių nusistovėjęs pavadinimas, pakeistas kelių politikų akla iniciatyva, niekieno neatsiklausus. Žodžiai "Gruzija", "gruzinų", "gruziniškas" įaugę į lietuvių kalbos vartoseną (gruziniškas vynas, gruziniški chačiapuriai, gruzinų vyrai, etc.). Kam dar trūksta kažko, gali Kauno autobusų stotyje užsukti į restoraną "Senoji Gruzija". Negana to, pervadinus pasidaro neaiškumai su istoriniais terminais (jau vienas veikėjas rašė Sakartvelo ir Lietuvos santykiai, kur aiškiai painiojosi ir rašė kartvelų valstybė Gruzijos karalystė ir t. t.). Kartvelų kalba - irgi ydingas pavadinimas, nes kartvelų kalbomis vadinamos keletas giminiškų regiono kalbų (gruzinų, megrelų ir kt.). Tai ta pati nesąmonė, kaip ir su juo Kyjyvu, ar kaip ten, kur dabar ką - turi būti Kyjyvo Rusia (kai dar jokios ukrainiečių kalbos nebuvo ir pavadinimas Kijevas atspindi ankstesnį tarimą) ar Kyjyvo kotletas? Nepasiduokime politikavimams. Turkai irgi įsigeidė, kad juos vadintų Türkiye. Dalis padlaižiautojų (visokios FIFA ir t.t.) taip ir pradėjo vadinti, bet visur kitur Turkey, ir nesuka galvos. Galop, pats žodis Gruzija yra ne rusiškos, o tų pačių gruzinų kilmės, nuo seno vartojamas rytų slavų ir persų. Hugo.arg (aptarimas) 17:23, 4 birželio 2024 (EEST)

text: Na taip, su Sakartvelu ir istorinių Ukrainos vietovardžių perdarymu labai kvepia politinėmis ideologijomis. Tarsi norima pasirodyti baltesniais už baltus :) CD (aptarimas) 07:47, 5 birželio 2024 (EEST)
thread_title:  Sakartvelas, ne "Gruzija"